વિપક્ષનો આક્ષેપ છે કે, શાસક પક્ષના ધારાસભ્યો દ્વારા અપશબ્દોનો ઉપયોગ કરવામાં આવ્યો હતો. બંન્ને પક્ષના સભ્યોને અધ્યક્ષે મીટિંગ માટે ચેમ્બરમાં બોલાવ્યા હતા. આ સાથે જ વિધાનસભા ગૃહને સ્થગિત કરવાનો સમયગાળો પણ લંબાયો હતો. ગૃહમાં થયેલી ધમાલના પગલે મુખ્યમંત્રી વિજય રૂપાણીની ચેમ્બરમાં તાકીદની બેઠક બોલાવવામાં આવી હતી, જેમાં નાયબ મુખ્યમંત્રી નીતિન પટેલ, પ્રદિપસિંહ જાડેજા અને ભુપેન્દ્રસિંહ ચુડાસમા પણ હાજર રહ્યાં હતા.